रांची. खूंटी के हेसाहातू गांव में मनपसंद सब्जी नहीं मिलने पर बेटे ने पिता की हत्या कर दी और फरार हो गया।
मृतक किष्णु नायक (60) के छोटे पुत्र सुकरा उरांव ने बताया कि मंगलवार शाम उसकी मां बुधनी देवी ने एतवा को खाने में चावल अौर साग दिया। एतवा को साग पसंद नहीं आया और मां की पिटाई कर दी। उस वक्त उसके पिता किष्णु बगल के कमरे में सो रहे थे। आवाज सुनकर वे उठकर आए और एतवा को डांटा। इससे वह और भड़क गया और बगल में रखे कुदाल से पिता के सिर पर वार कर दिया। घटनास्थल पर ही पिता की मौत हो गई। भाई सुकरा ने बताया कि एतवा कोई काम-धंधा नहीं करता था। इसी कारण पत्नी भी छोड़ कर चली गई है। इससे वह चिड़चिड़ा हो गया था।
hin_Deva hin_Deva